Tagħna wħud mill-iktar kotba popolari. Kotba għat-tfal u għall-adulti! Qed nitkellem fuq ħadd ħlief Trevor Zahra, li llum jiċċelebra għeluq sninu. F'dan il-jum, il-ħabib tiegħu Gorg Mallia, iddeċieda li jpinġih u jaqsam daqsxejn ta' ħsieb filwaqt li jawgura lill-ħabib tiegħu. Gorg jikteb, "Illum, wieħed mill-akbar ħbieb tiegħi, u bla dubju wieħed mill-aqwa kittieba li pajjiżna għandu, Trevor Zahra, jagħlaq sninu. Hemm għaxar snin kważi eżatt bejnietna, imma dawn fil-fatt virtwalment ma jeżistux għax il-qrubija tagħna minn dejjem għelbet kull żmien." Gorg iżid, "Ilni nafu mindu kelli xi tmintax-il sena u qsamna ħafna ġrajjiet flimkien, mhux l-inqas fid-dinja tal-kotba u l-pubblikazzjoni. Penġejtu biex niġbidlu ftit saqajh (għax Trevor illustratur li jisboqni f'kull livell u aspett), imma wkoll għax ridt infakkru u nweġġħu talli tana daqs dawk ġojjelli letterarji, u talli hu li hu - karattru tal-ġenn, ċajtier u li jixgħel kull kamra li jkun fiha bi kliemu u l-preżenza tiegħu." Hu jagħlaq b'messaġġ ta' awgurju f'dan il-jum, "Awguri mill-qalb, ħabib. Jalla jkun hemm ħafna għexieren ta' snin oħra miżjuda ma' ħajtek, ħalli ħajjitna lkoll tistagħna b'tiegħek." Aħna f'isem Gwida.mt ukoll nawguraw lil Trevor u nirringrazzjawh tal-ġawhriet sbieħ li tagħna tul is-snin u l-ġawhriet sbieħ li għad fadallu jagħtina. Awguri mill-qalb! Miktub Minn "Ma Nistax Nemmen Li Ħallejtna.. Tassew Surreali… Ninsabu Xxukkjati..." - Moira Stafrace Ssellem Il-Memorja Ta' Julian Formosa Bil-Filmat: "Qas Naf Min Hu Albano!" - Philippa Fuq Fomm Kulħadd Wara Li Tgħid Li Ma Tafx Min Hu Albano! Bil-Filmat: L-Għarusa Tkanta L-Ave Maria Mal-Wasla Tagħha Fil-Knisja - Mument Emozzjonali! Bil-Filmat: Mument Li Fih Aiken Jiżvela Xi Ħaġa Personali Ser Jibqa' Jissemma Żgur!